ms ms ms pl id hu su id id de ms en ms ms id id ms id id id id id id ms id ms id ms ms id id id id ca es es ne id id en id ms id ms ms id id fr id id id es en ms ms en ms en en sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id id en ms id id ms id id id ms en ms en en en ms en en ms en en ms en en en ms pt en id ms en en en en en en
Sesat 40 tahun ingkari janji Tuhan | Pusat Kefahaman Islam AKI
Kisah Nabi Musa teruskan dakwah walaupun ada pengikutnya ingkari perintah
Perjalanan sirah melalui rancangan Ibrah yang dikongsikan bersama Ustaz Muhammad Syaari Ab Rahman tiba pada saat perjalanan kaum Nabi Musa diperintahkan masuk ke bumi Palestin. Pada penghujung perjalanan kisah Nabi Musa, Baginda terus berdakwah kepada kaumnya yang banyak kerenah itu.×
Segala bentuk helah dan cubaan mempersendakan Nabi Musa itu, Allah SWT berfirman yang bermaksud: “Dan demi sesungguhnya! Allah telah mengambil perjanjian setia Bani Israel (supaya mereka menjunjung perintah-Nya dan menjauhi larangan-Nya), dan Kami telah utuskan daripada kalangan mereka dua belas ketua (untuk memimpin golongan masing-masing); dan Allah berfirman (kepada mereka): Bahawa Aku adalah berserta kamu (memerhati segala-galanya). Demi sesungguhnya jika kamu dirikan sembahyang, serta kamu tunaikan zakat, dan kamu beriman dengan segala rasul serta menolong bantu mereka (dalam menegakkan agama Allah), dan kamu pinjamkan Allah (dengan sedekah dan berbuat baik pada jalan-Nya) secara pinjaman yang baik (bukan kerana riak dan mencari keuntungan dunia), sudah tentu Aku akan ampunkan dosa-dosa kamu, dan Aku akan masukkan kamu ke dalam syurga yang mengalir di bawahnya beberapa sungai. Oleh itu, sesiapa yang kufur ingkar di antara kamu sesudah yang demikian, maka sesungguhnya sesatlah ia dari jalan yang betul.” (Surah al-Maidah, ayat 12)
Janji Allah SWT kepada golongan Bani Israel untuk terus beriman kepada Allah SWT adalah satu daripada nikmat yang tidak dihiraukan mereka. Walau bagaimanapun, Nabi Musa terus melaksanakan perintah dakwahnya dan melakukan pelbagai perancangan bagi memastikan kaumnya setia mengikut ajarannya.
Firman Allah SWT, (Nabi Musa berkata lagi): “Wahai kaumku, masuklah ke Tanah Suci (Palestin) yang telah diperintahkan oleh Allah untuk kamu (memasukinya); dan janganlah kamu berbalik undur ke belakang, (kalau kamu undur), maka kamu kelak menjadi orang yang rugi (di dunia dan akhirat).” (Surah al-Maidah, ayat 21)×
Perintah Nabi Musa kepada pengikutnya untuk masuk ke tanah suci Palestin adalah perintah Allah SWT. Justeru, Nabi Musa tidak melakukan tindakan dengan semberono, malah melakukan perancangan rapi bagi memastikan kaumnya tidak berasa dukacita atas setiap arahan Ilahi.
Melihat hal demikian, amat bertepatan kita mengenang peristiwa Hijrah Rasulullah SAW kerana perkara hampir sama dilakukan Nabi Muhammad SAW untuk menguruskan pengikutnya masuk ke bumi Madinah (Yathrib) selepas melihat kekusutan dan kelemahan ummah ketika berada di Makkah.
Nabi Muhammad SAW menyusun strategi dan perancangan yang rapi bagi memastikan perjalanan ke bumi Madinah melalui penghijrahan bukanlah sia-sia.
Keadaan itu juga berlaku kepada pemimpin 12 kaum Nabi Musa yang disebut ‘Naqib’. Allah SWT memberi jaminan kepada mereka yang berbaiah serta membantu Nabi Musa untuk masuk ke bumi Palestin seperti yang telah diperintahkan akan mendapat ganjaran.
Allah SWT berfirman yang bermaksud: “Dan (ingatkanlah mereka wahai Muhammad), ketika Nabi Musa berkata kepada kaumnya: Wahai kaumku! Kenanglah nikmat Allah (yang diberikan) kepada kamu ketika Dia menjadikan dalam kalangan kamu beberapa orang Nabi, dan Dia menjadikan kamu bebas merdeka (setelah kamu diperhambakan oleh Firaun dan orangnya), dan Dia memberikan kepada kamu barang yang tidak pernah diberikan kepada seseorang pun dari umat-umat (yang ada pada masa itu).” (Surah al-Maidah, ayat 20)×
Memperhalusi kata-kata Allah SWT menjadikan pengikut Nabi Musa merenung dengan lebih mendalam hal itu. Mereka melihat hanya Allah SWT yang berhak memberikan segala pembalasan kepada mereka yang terus setia beriman kepada-Nya. Allah SWT menjanjikan jaminan untuk memperoleh keampunan daripada-Nya, kemenangan dan balasan syurga.
Mereka menjawab: “Wahai Musa bahawasanya di negeri itu ada kaum yang gagah perkasa, dan sesungguhnya kami tidak akan memasukinya sehingga mereka keluar daripadanya; kemudian jika mereka keluar daripadanya, maka sesungguhnya kami akan masuk (ke negeri itu).” (Surah al-Maidah, ayat 22)
Buya Hamka dalam Tafsir Azhar menyatakan, seramai sepuluh orang daripada 12 golongan Hawariyyun itu tidak mahu meneruskan perjalanan untuk masuk ke bumi Palestin seperti yang telah diarahkan Nabi Musa.
Maka: “Berkatalah dua lelaki di antara orang yang takut (menyalahi perintah tuhan), lagi yang telah diberi nikmat (taufik) oleh Allah kepada keduanya: Seranglah mereka melalui pintu itu, kerana apabila kamu memasukinya maka sudah tentu kamulah orang yang menang; dan kepada Allah jugalah hendaklah kamu berserah (setelah kamu bertindak menyerang), jika benar kamu orang yang beriman.” (Surah al-Maidah, ayat 23)
Melihat keadaan ini, Nabi Musa merayu kepada Allah SWT supaya tinggalkan segala nikmat kepada mereka yang tidak mahu terus mengikut dakwah Nabi Musa.
Seperti dimaklumi, Allah SWT memberikan pelbagai anugerah dan keistimewaan kepada Nabi Musa antaranya kitab Taurat, di Semenanjung Sinai didatangkan peristiwa patung anak lembu (Samiri), diberikan Manna dan Salwa, tetapi mereka tetap dengan kerenah.
Nabi Musa terus menyatakan kepada kaumnya: “Kamu diberikan nabi yang banyak, tetapi kamu semua buat tidak tahu dan tidak mengerti setiap janji Allah.”
Dalam perjalanan akhir ini, Nabi Musa merayu kepada Allah SWT untuk memisahkannya dengan mereka yang mengingkari perintahnya.
Firman Allah SWT yang bermaksud: “Wahai Tuhan! Sesungguhnya aku tidak dapat menguasai selain daripada diriku sendiri dan saudaraku (Harun); oleh itu pisahkanlah antara kami dengan kaum yang fasik itu.” (Surah al-Maidah, ayat 25)
Permintaan Nabi Musa dijawab oleh Allah SWT melalui perhitungannya menyesatkan mereka selama 40 tahun dalam kawasan Semenanjung Sinai supaya mereka menyedari setiap tindakan mereka akan diberikan balasan oleh Allah SWT. Allah SWT berfirman yang bermaksud: “Sesungguhnya negeri itu diharamkan kepada mereka memasukinya – selama 40 tahun, mereka akan merayau-rayau dengan bingungnya (di sepanjang masa itu) di padang pasir (Sinai); maka janganlah engkau berduka cita terhadap kaum yang fasik itu.” (Surah al-Maidah, ayat 26)
Filed under Kisah Pilihan
← Kem Cuti Sekolah Sesi 1 di Pondok Pasir Tumboh
Kem Cuti Sekolah di Pondok Tunjung 2015 Sesi 1 →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Okt   Dis »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 1 week ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 2 weeks ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 2 weeks ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 2 weeks ago
Kita ibarat dipisah oleh Dinding cermin aki2004.wordpress.com/2022/09/10/kit… 3 weeks ago
Khutbah Jumaat hari ini : Islam DiPilih Jahiliah DiSisih Kemenangan DiRaih
Himpunan Khutbah Maulidurrasul s.a.w
Khutbah Jumaat : Sofar DiRai Syariat DiHayati Umat DiBerkati
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI